شەفەق نیوز/ بزوتنەوەی گۆڕان، ئمڕوو سێشەممە، داوا لە گشت فراکسیۆنەگان لە پەرلەمان هەرێم کوردستان کرد ئەرا جەختکردن وەهاوردنەوەی دانیشتنەگان.فراکسیۆنەگە لە بەیاننامەیگ رەسیە ئاژانس شەفەق نیوز وت: هەرێم کوردستان ئیسە هاناو رەوش سەختیگ، و بایەسە لەی باوەتە لە ئاست نیشتمانی کار بکریەێد، و لە ری چاکسازی گشتگیر، و بایەسە پەرلەمان لەی کارە دەسیگ داشتوود و دیاری گرفتەگان بکەێد و چوون چارەسەر بکریەێن.بەیاننامەگە باس کرد ک؛ وەداخەو پەرلەمان کوردستان خریەێدە ناو ململانەی حزبی "نا شاز"، و ئەرک وەرپرسایەتی خستە مل دەزگای سەرۆکایەتی لە نەهاتنەوەی کارەیل پەرلەمان.بەیاننامەگە باس کرد؛ بایەسە گشت فراکسیۆنە پەرلەمانیەگان لەناونی خوەیان هەماهەنگی بکەن و جەخت بارن لە هاوردنەوەی دانیشتنە تایبەتەگان وە گرفتەیل گەل کوردستان.
